# **ROMÂNIA Inițiator,**

**JUDEŢUL MUREŞ Primar**

**MUNICIPIUL TÎRGU-MUREŞ dr. Dorin Florea**

**Serviciul Relaţii Publice, Interne şi Internaţionale**

**Nr. 1645P/08.08.2012/32558**

## **EXPUNERE DE MOTIVE**

**privind finanţarea din bugetul local a indemnizaţiei în valută pentru o delegație din partea Municipiului Tîrgu-Mureş, care se va deplasa la Innsbruck/Austria,**

**în perioada 25 - 30 septembrie 2012**

Asociația Europeană a Grădinilor Zoologice și Acvariilor organizează în perioada 25 septembrie - 30 septembrie 2012 la Innsbruck/Austria conferinţa anuală EAZA, care este cea mai mare reuniune anuală a comunităţii europene de zoo şi acvariu, reunind peste 600 de delegaţi. Evenimentul este organizat în primul rând pentru membrii EAZA. Prezența unui reprezentant al Grădinii Zoologice Tîrgu-Mureș este obligatorie, deoarece în cursul acestui an aceasta a fost acceptată ca membru candidat în EAZA. Aderarea Grădinii Zoo la EAZA este determinantă din punctul de vedere al recunoașterii profesionale și al schimburilor reciproce de animale sălbatice.

Din partea Municipiului Tîrgu-Mureș va participa la conferință, urmare a invitației primite, dl. ing. Kopacz Andras – director Zoo Tîrgu-Mureș.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată prin OUG nr. 26/ 2012.

Categoriile de diurne sunt stabilite în anexa la hotărâre, natura deplasării în cazul de faţă înscriindu-se la categoria I de deplasare, cu un coeficient de 100% în cazul deplasării în Austria (poziţia 154), diurna fiind de 17,5 EUR/zi/persoană.

Rezumând, rezultă următorul necesar de mijloace băneşti:

* **diurnă:** 6 zile/1 persoană**/**Innsbruck/Austria –6 x 1 x 17,5 EUR = **105 EUR**
* **taxă de participare: 630 EUR**
* **cazare:** 5 nopți / 1 persoană / 100 EUR – 5 x 1x 100 **= 500 EUR**

În total, este necesară suma de:  **1235 EUR**

Având în vedere cele de mai sus, supunem spre analiza şi aprobarea dvs. proiectul de hotărâre privind suportarea de la bugetul local a sumei necesare pentru indemnizaţia în valută pentru domnul ing. Kopacz Andras, cu ocazia deplasării la Innsbruck/Austria în perioada 25 - 30 septembrie 2012.

**Vizat,**

**Director Direcţia Economică**

**Kiss Imola**  **Dir. Exec. Adj. Aurel Trif**

# **ROMÂNIA** PROIECT

# **JUDEŢUL MUREŞ**

**CONSILIUL LOCAL AL MUNICIPIULUI TÎRGU-MUREŞ**

## **HOTĂRÂREA**

**NR\_\_\_\_\_\_\_\_\_\_ din \_\_\_\_\_\_\_\_\_/ 2012**

privind finanţarea din bugetul local a indemnizaţiei în valută pentru o delegație din partea Municipiului Tîrgu-Mureş, care se va deplasa la Innsbruck/Austria,

în perioada 25 - 30 septembrie 2012

Consiliul Municipal Tîrgu-Mureş, întrunit în şedinţă ordinară de lucru,

Având în vedere prevederile H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată prin O.U.G. nr. 26/ 2012,

Văzând expunerea de motive nr. 1645P/08.08.2012/32558prezentată de către Serviciul Relaţii Publice, Interne şi Internaţionale, privind finanţarea din bugetul local a indemnizaţiei în valută pentru domnul ing. Kopacz Andras, cu ocazia deplasării la Innsbruck/Austria;

În temeiul prevederilor art.36, alin. 1, al. 2, lit. e, art. 45 al. 1, art. 115, al. 1 lit. b din Legea nr.215/2001, privind administraţia publică locală, republicată,

**hotărăşte:**

**Art.1** Se aprobă finanţarea din bugetul local a cheltuielilor în valoare de **1235 EUR** pentru domnul director ing. Kopacz Andras, cu ocazia deplasării la Conferința Anuală a Asociaței Europene a Grădinilor Zoologice și Acvariilor la Innsbruck/Austria, în perioada 25 - 30 septembrie 2012.

**Art.2** Înşedinţa Consiliului Local imediat următoare dl. Kopacz Andras va prezenta o informare cu privire la desfăşurarea vizitei şi rezultatele acesteia.

**Art.3** Cu aducerea la îndeplinire a prevederilor prezentei hotărâri se însărcinează Serviciul Relaţii Publice, Interne şi Internaţionale şi Direcţia Economică..

**Viză pentru legalitate, Preşedinte de şedinţă,**

**Secretar al municipiului Tîrgu-Mureş**

**Maria Cioban**